
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ПАТШАЛӐХ КАНАШӖ 
ҪИНЧЕН" САККУНӖН 6 ТАТА 19 СТАТЙИСЕНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи ҫу уйӑхӗн 21-мӗшӗнче
йышӑннӑ

1 статья 
Чӑваш Республикин "Чӑваш Республикин Патшалӑх Канашӗ ҫинчен" 2001 ҫулхи утӑ уйӑхӗн 23-мӗшӗнчи 37 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 42 №; 2002, 51 №; 2003, 53, 57 №-сем; 2005, 64 №; 2006, 69 №; 2010, 87 №; 2012, 94, 95 №-сем; Чӑваш Республикин Саккунӗсен пуххи, 2013, 3, 7 №-сем; 2014, 11 №; 2015, 5 №; 2016, 
2, 6, 10 №-сем; 2017, 2, 7, 9 №-сем; "Республика" хаҫат, 2018, нарӑс уйӑхӗн 21-мӗшӗ; 2019, нарӑс уйӑхӗн 15-мӗшӗ, ҫу уйӑхӗн 15-мӗшӗ; 2020, ҫу уйӑхӗн 13-мӗшӗ, авӑн уйӑхӗн 30-мӗшӗ; 2021, ака уйӑхӗн 30-мӗшӗ; 2022, нарӑс уйӑхӗн 22-мӗшӗ, ҫу уйӑхӗн 5-мӗшӗ, юпа уйӑхӗн 5-мӗшӗ, раштав уйӑхӗн 22-мӗшӗ, раштав уйӑхӗн 28-мӗшӗ; 2023, пуш уйӑхӗн 29-мӗшӗ, ҫу уйӑхӗн 31-мӗшӗ; 2024, нарӑс уйӑхӗн 21-мӗшӗ, ҫу уйӑхӗн 3-мӗшӗ; 2026, ака уйӑхӗн 15-мӗшӗ) ҫакӑн пек улшӑнусем кӗртес:
1) 6 статьян 11-мӗш пунктне ҫакӑн пек ҫырса хурас:
"11. Патшалӑх Канашӗн сессийӗсене Патшалӑх Канашӗн Президиумӗн йышӑнӑвӗ тӑрӑх программа-техника комплексӗсемпе усӑ курса видеоконференцҫыхӑну мелӗпе дистанци тытса (малалла – Патшалӑх Канашӗн дистанци мелӗпе ирттерекен сессийӗсем) ирттерме пултараҫҫӗ:
1) Чӑваш Республикин территорийӗнче ҫӳллӗ шайри хатӗрленӳ е майсӑр лару-тӑру режимне вӑя кӗртнӗ тапхӑрта;
[bookmark: _GoBack]2) васкавлӑн пӑхса тухас тӗллевпе:
Чӑваш Республикин ял хуҫалӑхӗнче усӑ курмалли ҫӗрсене е ҫавӑн пек ҫӗрсен йышӗнчи ҫӗр лаптӑкӗсене пӗр категорирен тепӗр категорине куҫарасси ҫинчен калакан саккунӗсен проекчӗсене;
Раҫҫей Федерацийӗн Федераци Пухӑвӗн Патшалӑх Думине хаклавсем тӑратма Патшалӑх Канашне килнӗ федераци саккунӗсен проекчӗсене. 
Патшалӑх Канашӗн сессине дистанци мелӗпе ирттересси ҫинчен калакан информацие Патшалӑх Канашӗн официаллӑ сайтӗнче ҫавнашкал ларӑва ирттермелли кунччен икӗ кунран кая юлмасӑр вырнаҫтараҫҫӗ.";
2) 19 статьян 2-мӗш пунктӗнче:
а) иккӗмӗш абзаца ҫакӑн пек ҫырса хурас:
"Комитетсен ларӑвӗсене вӗсен председателӗсен йышӑнӑвӗ тӑрӑх программа-техника комплексӗсемпе усӑ курса видеоконференцҫыхӑну мелӗпе дистанци тытса ирттерме пултараҫҫӗ:";
ӑ) ҫакӑн пек ҫырса абзацсем хушса хурас:
1) Чӑваш Республикин территорийӗнче ҫӳллӗ шайри хатӗрленӳ е майсӑр лару-тӑру режимне вӑя кӗртнӗ тапхӑрта;
2) васкавлӑн пӑхса тухас тӗллевпе:
Чӑваш Республикин ял хуҫалӑхӗнче усӑ курмалли ҫӗрсене е ҫавӑн пек ҫӗрсен йышӗнчи ҫӗр лаптӑкӗсене пӗр категорирен тепӗр категорине куҫарасси ҫинчен калакан саккунӗсен проекчӗсене;
Раҫҫей Федерацийӗн Федераци Пухӑвӗн Патшалӑх Думине хаклавсем тӑратма Патшалӑх Канашне килнӗ федераци саккунӗсен проекчӗсене; 
Парламент итлевӗсене чӗнекен ҫынсен йышне, Чӑваш Республикин республика бюджечӗн проекчӗ тата Чӑваш Республикин республика бюджетне пурнӑҫлани ҫинчен калакан ҫулталӑкри отчет тӗлӗшпе халӑх итлевӗсене е обществӑлла тишкерӳсене хутшӑнакансен йышне палӑртмалли ыйтусене.".

Ҫак Саккун ӑна официаллӑ йӗркепе пичетлесе кӑларнӑ кунран пуçласа вӑя кӗрет.

